- Aiemmin tapahtunutta: - Mitä tiedätte ampumisillasta?
Että se oli vahinko. Tiedän, että Vasquez-
- murtautui asuntooni ilman syytä kohdatakseen Zeke Landonin.
Kukaan ei ole tehnyt mitään vastaavaa hyväkseni.
Isäni, veljeni ja tätini olivat 828:n matkustajia.
Täällä tajusin, että me kaikki kuulumme joukkoon.
- Anna olla. Minä otan nämä. - Evie, et sinä...
Miten kehtaat tulla tänne? Häivy tästä talosta.
Löysin vuotajan. Kerroin näytteestä vain yhdelle.
Psykiatrini. Tuossa.
Hän ei välitä tietoja majurille, vaan on majuri.
Nyt osat ovat vaihtuneet.
- Ole hyvä. - Kiitos.
Old Yeller ei ole hullumpi. Söpö koira. Loppu on kyllä ankea.
Jos haluat lukea siistin seikkailun, lue Hyppy ajassa.
Olive, me olemme vuorossa seuraavana!
Siinähän sinä olet.
Isäsi ja veljesi tulevat lennolla 828 meidän jälkeemme.
- Etkö halua mennä Calin mukaan? - En. On kiva, kun on yhteistä aikaa.
Niin minustakin.
Viimeinen kutsu matkustajille, jotka voivat vaihtaa myöhäisempään lentoon.
Suututko, jos menenkin isän ja Calin kanssa?
- Mitä yhteiselle ajalle tapahtui? - Ensi viikonloppu? Kynsihoito?
- Kirja vaikuttaa tosi hyvältä. - Jos pidät siitä, pidät Homeroksesta.
- En lue latinaa. Olen 10 ja puoli. - Hei, 10 ja puoli. Minä olen TJ.
Ihmeet.
Maailman uskonnot ovat perustuneet epäluotettaviin ihmeisiin.
Kuolleista nouseminen, uudelleensyntymä.
Kaikki huhuja ja myyttejä, jotka ovat peräisin tuhansien vuosien takaa.
Kunnes lento 828 palasi.
191 ihmeellistä palaajaa ilmestyi jälkeen Maahan.
Se antaa kieltämättömän perustan tuleville ihmeille.
Uskokaa lennon 828 ihmeeseen, uskokaa matkustajiin.
He pakenivat kuolemaa ja kulkevat nyt joukossanne vuosikymmenten ajan.
Kuukauden kokeiden jälkeen pystyin vahvistamaan-
- 828-poikkeaman eliminoinnin petrimaljassa.
Nyt on siirryttävä toiseen vaiheeseen ja testattava-
- seerumin toimintakykyä ja myrkyllisyyttä elävällä kohteella.
No niin, sankari. Tehdään tämä.
Pitää mennä. Jos sinä selviät tästä, pikkukaveri-
- voimme ehkä selvittää kuolinpäiväongelman.
Pidetään peukkuja ja ollaan hiljaa tästä.
Kunpa olisin saattamassa sinua alttarille...
...ja näkisin säihkyvän hymysi-
- ja ylläsi aivan varmasti upea puvun.
Olet aivan taatusti kaunein morsian koskaan.
Haluan sinun tietävän, että en koskaan...
En koskaan lakannut yrittämästä, Olive.
- Kunpa voisin olla siellä. - Mitä sinä teet?
- Poista se. - Grace...
Poista se. Sinä et luovuta. En anna sinun tehdä sitä.
En minä luovuta. En ikinä luovuta.
En ole löytänyt vihjettä yli kuukauteen.
Uutta lentokonekutsua ei ole tullut-
- enkä ole löytänyt kuolinpäivästä tietävää matkustajaa.
Sinulla on viisi vuotta aikaa. Miksi kidutat itseäsi?
Mielenrauhan takia.
Uskon sinuun. Löydät vielä keinon.
Evie on innoissaan. Asu, kengät, käsilaukku. Kaikki vaaleanpunaista.
Hän värjäytti kaiken sopivaksi. Oletko nähnyt?
Kyllä minä olen.
Sydäntä lämmittää aina, kun tulet ovesta.
- Meitä on sitten kolme. - Kiitos.
Kenet sinä viet koulutanssiaisiin?
- Minulla ei ole treffiseuraa. - Ihanko totta?
Etkö ole kiinnostunut kenestäkään pojasta?
Itse asiassa olen.
Hän on uusi. Yksin viihtyvää sorttia.
- Hänellä on kuitenkin hyvä sydän. - Sillä pääsee pitkälle.
Emme ole puhuneet paljon viime kuukauden aikana.
En edes tunne häntä kovin hyvin, mutta jokin hänessä vetää puoleensa.
Edellisen seurustelukumppanin kanssa ei mennyt kovin hyvin.
Me tavallaan särjimme toistemme sydämet.
Pelkään taas avautua vain menettääkseni hänet-
- koska en tiedä, kuinka kauan hän on läsnä.
Olet vahva tyttö. Näen sen silmistäsi.
Jonkun rakastaminen on rohkeinta, mitä voi tehdä.
Anna mennä ja ole onnellinen. Vaikka sitten vähän aikaa.
Se on sen arvoista.
Mikä sinun nimesi olikaan?
Michaela. Käyn koulua Evien kanssa.
- Mukava tavata, Michaela. - Samoin.
Isaiah, hoida sinä keiton jakelu Coronassa tänään.
Minulla on myös uusia esitteitä jaettavaksi.
Olive.
Voidaanko puhua kahden kesken?
Sanoit tänään saarnassasi "vuosikymmenten ajan".
Oletko kuullut kuolinpäivästä?
Valaise minua.
Olive, mitä tahansa se onkin, ei se ole niin vakavaa.
On se. Isä, Cal ja Mick-täti-
- ovat saaneet kutsun, joka kertoo heidän kuolemastaan-
- viisi ja puoli vuotta 828:n paluun jälkeen.
He tietävät tarkan päivän. 2. kesäkuuta 2024.
Olen pahoillani, että paljastin tämän näin-
- mutta isä tekee hulluna töitä, jotta hän voisi estää sen.
Hän pelkää. Me valitsemme, mitä polkua seuraamme.
Pelko saa aikaan pelkoa ja ihmeet saavat aikaan ihmeitä.
Meidät pelastettiin jo kerran. Meidät pelastetaan taas, jos uskomme.
Hei, professori Stone. Oletko kiireinen?
"Professori Stone." Tuohon ei kyllästy.
Arvostelen vain esseitä. Miten voin auttaa?
Sain taas kutsun.
Mitä tiedät hyönteisestä, linnusta, kalasta ja tiikeristä?
Melkoinen sattuma, että olet syönyt täällä usein vuorojeni aikana.
Melkoinen sattuma, että olet vuorossa usein, kun syön.
Pyydä jo minua päivälliselle.
Kyllä minä voisinkin pyytää-
- mutta minulla oli juuri kaksikin juttua, jotka loppuivat.
- En ole valmis johonkin uuteen. - Jätetään sitten päivällinen väliin.
Jätä tämä onneton rauhaan ja tuo minulle kalja.
Veli pelasti. Täältä tulee, Billy-poju.
Tuo hänet takaisin.
- Kenet? - Tuo hänet takaisin.
Tuo hänet takaisin.
Zeke, mitä teet täällä? Luulen, että minun pitäisi...
Tuoda hänet takaisin? Sama juttu.
- Luulitko, että minut pitäisi tuoda? - En tiedä.
- Näetkö ketään, joka tarvitsisi apua? - En ainakaan vielä.
On kiva, että teemme tämän yhdessä.
- Soitin sinulle. Pariinkin kertaan. - Anteeksi. On ollut paljon kaikkea.
Mitä? Töitä? Johtuuko se minusta? Miksi en ole nähnyt sinua?
Maahan!
Kaikki maahan! Älä koske siihen!
Kaikki maahan! Lattialle! Nyt heti!
En ole työvuorossa. Minulla ei ole asettani.
Alas! Maahan!
Saimmeko kutsun tämän takia?
Alas! Maahan! Pysykää kaikki maassa.
Sinä! Te siellä! Siirtykää tuonne taakse.
Liikettä nyt, kaikki. Liikettä.
Puhelimet. Antakaa puhelimenne minulle.
- Häntä on rauhoiteltava. - Se on vaikeaa. Hän on amatööri.
- Mistä tiedät? - Ei luotiliivejä, ei taustatukea.
Eikä hän ole tuhonnut kameroita.
Useimmat ryöstäjät hoitavat hommansa kolmessa minuutissa.
Mies ei siis tiedä, mitä tekee. Eikö se ole hyvä juttu?
Ei ole. Hän on arvaamaton eli vaarallinen.
Jos hän ei ole ammattilainen, ehkä saamme hänet maihin.
Ole ystävällinen. Kehenkään ei tarvitse sattua.
Mene maahan. Ole hiljaa.
- Näen, että tämä on sinulle uutta. - Kielsin puhumasta!
Et kai halua satuttaa ketään? Mitä jos annetaan rahaa laatikoista?
En välitä rahasta! Minun pitää päästä holviin.
Holvi on lukossa.
Se lukittuu automaattisesti, kun hiljaista hälytystä painetaan.
- Ota vain rahaa kassasta. - Ette kuuntele! En välitä rahasta!
Minun pitää päästä holviin!
Zeke!
Olit lennolla 828.
Niin olin minäkin.
Tutkimukseni on jumissa.
Ruotsissa on geenitutkija, joka ehkä voisi auttaa.
Ilman häntä joudun ehkä lopettamaan poikkeaman tutkimisen.
- Pam. Sinä kuolit. - Älä viitsi. Tuo meni hyvin.
Älä näpelöi kaulakoruasi. Se on selvä merkki.
Majuri on kokenut tiedusteluammattilainen.
Tee käsilläsi jotain. Syö vaikka omenaa.
En käsitä, miten keksitystä tutkijasta kertominen auttaa meitä.
Kun majuri kuulee ulkomaisesta tutkijasta-
- se saa hänet ottamaan yhteyttä ylemmäs.
- Eikö majurin paljastaminen riitä? - Hän on varjo.
Jos paljastamme hänet, hän katoaa ja toinen ilmestyy tilalle.
Jos tunnistamme jonkun, jota skandaali vahingoittaisi-
- voimme sitten kertoa lehdistölle ja julkistaa koko jutun.
Onko tämä sinusta ja Benistä oikeasti hyvä idea?
Voit kysyä häneltä itse.
Emme ole koululaisia. Puhukaa jo. Siitä on jo viikkoja.
- Ben valehteli minulle. - Vain koska minä käskin.
Keskitytään siihen, mitä minun pitäisi tehdä.
Näyttääkö työsi sairaalassa normaalilta?
Jätin valenäytteitä laboratoriooni. Tohtori Matthews vie niitä yhä.
Tiedän, että haluat päästä aidon 828-tutkimuksen pariin-
- mutta sitä ei saa jatkaa, ennen kuin majuri on saatu kiinni.
Emme saa riskeerata mitään. Tiedän kyllä.
Näin nämä kuvat vuosiluvun 2012 yhteydessä.
En tiedä, mitä edes etsin.
- Olive. - Olin menossa tasokoetreeneihin.
- Ajattelin poiketa tervehtimässä. - Ja lainata 20 taalaa?
Aioin pyytää kymppiä, mutta 20 kelpaa.
- Olen TJ. - TJ:kin oli lennolla 828.
Saatat muistaa TJ:n. Hän oli lentokentällä Jamaikalla.
Näytät tutulta.
- Seuraava. - Onko myöhemmälle lennolle paikkoja?
Toivon saavani alekupongin. Veisin äidin San Franciscoon.
- Yksi paikka on jäljellä. - Hyvä. Otan sen.
Jollei sitten Kymmenen ja puoli halua sitä.
- Ei se mitään. Voit ottaa paikan. - Jatka lukemista, Kymmenen ja puoli.
Anteeksi, ei muistu mieleen.
Mitä teillä on työn alla?
TJ sai kutsun. Yritän auttaa häntä selvittämään sen.
Olive ei ollut mukana lennolla, mutta hänellä on hyvä vainu näihin.
Miksi tutkitte Gramercy Clubia?
Nuo eläimet. Ne ovat Gramercy Clubin logossa.
Missä oikein olette olleet viimeiset viisi vuotta?
Se on tyylikäs, vain jäsenille tarkoitettu liikuntakeskus.
Jotkut koulun rikkaat oppilaat kuuluvat siihen.
Hieno ravintola, baari, pelikenttiä ja uima-altaita.
En ole onnistunut saamaan kutsua.
Mennään. Ehkä siellä on jotain tärkeää.
Hetkinen. Ottaisin nyt sen 20 taalaa, kiitos.
- Rakastan sinua. - Samoin.
Nähdään.
Joo, nähdään.
Minäkin olin koneessa. Nimeni on Michaela.
Minä olen Logan.
Ymmärrän. Paluu oli rankkaa meille kaikille.
Olin hämmentynyt ja eristäytynyt. Kukaan ei ymmärtänyt minua.
Uskomatonta, että olit lennolla.
- Miksi olemme samassa pankissa? - Sitä yritämme ymmärtää.
- Oletko sinäkin meitä? - Asia on monimutkainen.
Logan, voinko...
Näetkö näkyjä ja kuuletko ääniä? Niin minäkin.
Sen takia päädyin tänne.
- Helkkari! Painoit hälytysnappia. - Olen poliisi. Voin auttaa sinua.
- Oletko poliisi?! - Rauhoitu.
Pane ase pois, niin voit selvitä lyhyellä vankila-ajalla.
En välitä vankilasta. Yritän pelastaa henkeni.
- Miten pankin ryöstö siinä auttaa? - Näin näyn tulevaisuudestani.
Hautakiveni.
Enkä vain yhden kerran. Näen sen yhä uudelleen ja uudelleen.
Se on todellista.
Jos en saa tarvitsemaani lokerosta, minä kuolen.
Hän sai kuolinpäiväkutsun.
Kukaan muu matkustaja ei tiedä kuolinpäivästä. Siksi olemme täällä.
- Ehkä meidän pitäisi auttaa häntä. - Mitä tarkoitat?
Logan uskoo, että jokin holvissa pelastaa hänet.
Ehkä se auttaa pelastamaan meidätkin.
Luuletko, että hänellä on jokin ihmeratkaisu kuolinpäivään?
Sinulla on enää kahdeksan kuukautta elinaikaa.
Jos on mahdollisuus pelastaa sinut, tartun siihen.
Mene takaisin. Polvillesi.
En tajua. Olet valmis riskeeraamaan kaiken puolestani-
- mutta kun yritän tavata, sinä väistelet.
- Olen vain yksi pelastettavistasi. - Et tietenkään.
- Ei! Ei puhelimia! - Poliisit soittavat ulkoa.
He ovat huolissaan panttivangeista. He haluavat vain jutella kanssasi.
- En halua puhua heille. - Anna minun sitten puhua.
Et ole ainoa, joka sai kuolinpäiväkutsun.
- Voit luottaa minuun. - Kutsun?
- Tarkoitatko näkyä hautakivestä? - Veljenpoikani näki sen myös.
Lopeta! Yrität manipuloida minua. Mene takaisin lattialle nyt heti!
Uskoit häntä tai et, jonkun pitää rauhoitella poliiseja-
- jos haluat päästä lokerolle.
Jos yrität jotakin...
Tehdään sopimus. Päästä panttivangit, niin holvi avataan.
Eikö se käykin?
Jos pelkäät menettäväsi etulyöntiaseman, minäkin jään.
- Älä, Zeke. - En jätä sinua tänne.
Logan, lopeta tuo. Minä pyydän.
Vastaa.
Tässä on rikosylikonstaapeli Michaela Stone.
Täytin profiilitekstin ja latasin jopa valokuvan.
Taidan olla valmis sukeltamaan online-deittailun maailmaan.
Hyvä. On hyvä nähdä, että olet innostunut tulevaisuudesta.
Olisin innostuneempi, jos saisin apua työhöni.
Niinkö?
Muistatko tekemäni geenitutkimuksen?
Hämärästi.
Olen tullut umpikujaan, mutta Ruotsissa on kuulemma tutkija-
- joka on onnistunut kokeellisissa tutkimuksissa.
Ja hänkö voisi auttaa?
Se on lupaavin vihje kaiken tämän aloittamisen jälkeen.
Aika loppui. Sehän meni nopeasti.
Minun pitää vain odottaa seuraavaan kertaan kuullakseni lisää.
Kuulostaa hyvältä.
Kaikki muut ovat ulkona paitsi me kolme. Tilanne on hallinnassa.
Mikä oikein kestää? Sanoit, että he avaisivat holvin.
Holvin etäavaamiseen menee aikaa.
- Siinä on monta kerrosta... - Riittää!
Menkää sitten, menkää.
- Ei. Teidän on oltava kärsivällisiä. - Emme odota tilanteen pahenemista.
Sinulla on vain vähän liikkumavaraa.
Rikosylikonstaapeli Vasquez. Mikä on tilanne?
Meillä on tilanne hallinnassa.
Kuulin radiosta, että yksi omistamme on sisällä. Michaela Stone.
Hän uskoo hallitsevansa tilannetta, koska asemies oli lennolla 828.
- Onko hän yksi matkustajista? - Logan Strickland.
Jollei Stone ole varovainen, hänelle käy vielä huonosti.
- Olemme oikeassa paikassa. - Nyt pitää vielä selvittää miksi.
Odota.
Tämänkö sinä näit? Vaakunan ja vuosiluvun sen alla.
Tuntuuko asia yhtä tärkeältä jokaisessa kutsussa?
Joka kerta.
Etsin vuoden 2012 mestarit.
- Hei. - Mitä tiedät Logan Stricklandista?
En paljonkaan. Hän oli lennolla, mutta en ole tavoittanut häntä.
Hän ryöstää juuri pankkia. Mick on sisällä.
Mitä? Onko hän kunnossa? Onko kukaan ollut yhteydessä?
Mick pitää pintansa, mutta hän pitää poliisit loitolla.
- Hänellä voi olla liikaa käsissään. - Tulen sinne. Tekstaa osoite.
- TJ! Minun pitää mennä. - Mitä minä teen?
Etsi vuoden 2012 mestarit. Soitan sinulle myöhemmin.
Löysin jo. Frank ja Logan Strickland.
Voi luoja. Logan Strickland.
Hän ryöstää juuri pankkia. Michaela on siellä.
Sen takia olemme täällä.
Kutsu ei toisi meitä tänne vain katsomaan kuvaa.
Frank Strickland!
Menkää siihen nurkkaan. Avaa Frank Stricklandin tallelokero.
Kuka Frank Strickland on?
Etkö ole vastausta velkaa kaikesta, mitä hän on tehnyt hyväksesi?
- Frank on minun veljeni. - Miksi sitten valtasit pankin?
- Miksi et vain puhunut hänelle? - Olen yrittänyt. Hän ei kuuntele.
Hänestä lennolta 828 palanneet eivät ole oikeasti keitä ovat.
- Mitä tarkoitat? - Hän ei usko, että minä olen minä.
Minua ei ole olemassa. Kaikki minulle perinnöksi kuuluva-
- kaikki mitä isä, levätköön hän rauhassa, säästi minulle...
Frank otti kaiken. Minä olin kauhuissani, mutta hän ei välittänyt.
Olen hänen veljensä, mutta hän ei välittänyt.
Löysin herra Stricklandin lokeron.
- Avaa laatikko. - En voi.
Minulla on vain oma avaimeni. Tarvitsen myös omistajan avaimen.
- Oletko tosissasi? - Voihan pojat.
Eikö sinulla ole jotain yleisavainta?!
Mitä jos omistaja vaikka kuolee?
- Tarvitsen toisen avaimen. - Et helvetissä!
- Laske ase. - En! Ei tämän näin pitänyt mennä!
Lopeta!
- Anteeksi, anteeksi. - Anna minun viedä hänet ulos.
Tulen sitten heti takaisin. Et menetä panttivankiasi.
- Mistä tiedän, että et lähde? - Koska Michaela on vielä täällä.
- Hyvä on, hyvä on. - Selvä. Sidotaan tämä solmiollasi.
Olen Ben Stone. Olin lennolla 828. Meidän on puhuttava Loganista.
Hän on juuri tällä hetkellä ryöstämässä pankkia.
Ei se ole mahdollista. Veljeni on kuollut. Hän kuoli siinä koneessa.
Ei tuo ole totta. Kone palasi. Me molemmat olimme siinä.
- Sitten tekin olette kuolleita. - Frank, minä pyydän.
Sisareni on panttivankina. Sinun on puhuttava Loganille.
- Veljeni on poissa. - Älä sano matkustajia kuolleiksi!
Miten voit todella olla sinä? Logan ei vanhentunut.
Hän näkee näkyjä ja hokee jatkuvasti, että hän kuolee taas.
- Luuleeko hän kuolevansa? - Hän näkee hautakivensä.
- Se on pakkomielle. - Hän sai kuolinpäiväkutsun.
- Mitä? - Se on totta.
- Matkustajat kuolevat. - Olet yhtä sekaisin.
Odota! Kunpa se ei olisi totta, mutta se on.
Olen nähnyt sen. Samoin sisareni ja poikani.
- Me kuolemme 2.6.2024. - Mitä?
En tarkoittanut, että saisit tietää näin.
Yritän löytää ratkaisun. TJ!
Sanoitko kesäkuun 2. päivä 2024? Siis kuten 6224?
Kyllä. Merkitseekö numero sinulle jotakin?
Loganin näyt. Taidan tietää, miksi hän on siinä pankissa.
Hän haluaa avaimen tallelokerooni.
- Hyviä uutisia. - Mitä nyt?
Nappasimme tämän majurin toimistosta viime sessiosi jälkeen.
On tapahtunut käänne. On toimittava heti.
Viesti lähetettiin salaiselta viestintäkanavalta.
Tapaaminen on seuraava askel. Me olemme paikalla.
- Eli saimmeko heidät kiinni? - Saattaa olla.
- Mick! Kädet ylös! - Älkää ampuko!
Aseet alas. Tuo ei ole asemies.
- Jätän hänet ja palaan sisään. - Et saa mennä takaisin!
Sitten teidän on ammuttava minut.
Jared! Tämä on asemiehen veli. Hänellä on avain.
- Viekää siviilit pois täältä. - Odottakaa!
Tämän voi hoitaa rauhallisesti. Antakaa miehen nähdä veljensä.
Antakaa Frankin antaa avain.
Avaudu nyt, avaudu!
- Ei se onnistu noin. - On pakko.
Ei ole muuta keinoa.
Logan. Otan yhteyttä poliiseihin, jos vaikka saisimme lisää aikaa.
Älkää tulko tänne! Pysykää siellä!
Logan, minä täällä.
- Herran tähden, Logan. - Olisit vain antanut minulle avaimen.
Ase? Panttivankeja? Miten saatoit?
Miten sinä saatoit? Sinä hylkäsit minut!
Oma veljeni sanoi, että en ole ihminen.
En ymmärtänyt. Ole kiltti, Logan. Anna ase minulle.
Anna nyt.
Antakaa heidän hoitaa asia loppuun.
Minä tässä, Frank.
Minä tässä.
Enkä minä halua kuolla.
En ole pidellyt tätä käsissäni kymmeneen vuoteen.
- Anna se minulle. - En ymmärrä. Ota se vain mukaasi.
Isä jätti sen sinulle. Sinun pitää antaa se minulle.
Ole kiltti.
- Onko tämä maaginen parannuskeino? - En tiedä.
Tämä on sinun. Se on aina kuulunut sinulle.
"Tuo hänet takaisin." Se ei tarkoittanut Logania vaan veljeä.
Ainakaan Logan ei ole yksin jäljellä olevana aikana.
Vankilassa on paljon seuraa.
- Voisitteko... Edes hetkeksi? - Ottakaa käsiraudat pois.
Kaikki miehet isoisän joukkueesta kuolivat Normandiassa.
Kaikki paitsi hän.
Hän olisi kuollut, jollei luoti olisi osunut kompassiin.
Isoisä antoi kompassin isälleni. Se pelasti isän keuhkoveritulpasta.
Nyt se on minun. Se pelastaa minutkin.
En voi ottaa sitä mukaani sinne, minne olen menossa.
Pidä huolta siitä puolestani sillä välin, kun olen poissa.
Ehkä se auttaa pelastamaan kaikki matkustajat.
Minun osuudessani kuolinpäiväkutsusta oli riikinkukko.
Se oli ensimmäinen askel sen ymmärtämisessä, että me kuolemme.
Ehkä tämä on ensimmäinen askel sen ymmärtämisessä, miten selviämme.
Uskomatonta, että kutsu toi sinut tänne.
Kutsu johdatti Frankin luo. Jared toi minut tänne.
- Tallelokero. - 6224.
Kyllä me selvitämme tämän.
En tiedä miten, mutta me ratkaisemme tämän. Yhdessä.
Niin. Niin ratkaisemme.
Odota hetki.
- Kiitos. - En tehnyt mitään.
Kyllä teit. Puhuit puolestani. Soitit Benille.
Sinun ei ollut pakko. Eikä ehkä olisi pitänytkään, mutta...
Sinä tuit minua.
Mennään huolehtimaan haavasta.
Se oli kaikkien aikojen pisin tunti.
Hei.
Isäsikö juoksee kutsujen perässä? Ja uskoo voivansa ratkaista ne?
Ihan kuin olisit tuntenut hänet aina.
Osaako hän ratkaista sen, missä matkustajat kuolevat?
Isä siis kertoi sinulle kuolinpäivästä.
Onko ideoita, miten se estetään, tasokoetyttö?
Jospa käytämme tesseraktia siirtyäksemme ajassa ja paikassa?
Hyppy ajassa.
Sekö olit sinä? Sinä siis muistat minut.
Isä on hyvä tyyppi, mutta hänellä on omat pakkomielteensä.
Ihan niin kuin veljeni syövän kanssa.
Ja nyt kutsujen kanssa. Hän tarvitsee aina ratkaisun.
Sen takia hän kai pitää matikasta.
Niin, mutta hänen tarpeensa hallita koko ajan kaikkea...
Se on lähtöisin pelosta.
Tätä oletettua kuolinpäivää on lähestyttävä toivon kautta.
Miten se onnistuu?
Minä näytän.
Hei, Saanvi! Vaikka en enää olekaan palkkalistoillasi-
-ajattelin, että päivällinen...
Hei, hei.
Onneksi Mick on kunnossa. Onneksi olit hänen mukanaan.
Olit oikeassa.
Minä taistelen, jotta me kaikki pääsemme Oliven häihin.
Hyvä vastaus, sillä haluan tanssia morsiamen isän kanssa.
Valomerkki tuli jo.
- Onko suunnitelmia? - Mitä sinulla on mielessä?
Mitä jos emme lähtisi sille päivälliselle?
Oletko kunnossa? Jos pään haavaa ei lasketa.
Miksi? Miksi sinä aina yrität pelastaa minut?
Koska olet hyvä mies.
Vaikka et sitä uskokaan. Kyllä sinä muutat mielesi.
- Minulla on vain 8 kuukautta aikaa. - Älä sano noin.
Kompassi voi olla vihje. Ehkä löydämme keinon pelastaa sinut.
Sinä olet jo pelastanut.
- Hyvä sydän riittää pitkälle. - Mitä?
- Huone on tyhjä. - Tarkistakaa läheiset turvakamerat.
Joskus valehtelun merkin peittäminen on itsessään merkki.
Ei tämä ole sinun vikasi. Olimme Daavid, ja hän oli Goljat.
Hän vei minun työni. Hän vei kaiken.
Nehän olivat valenäytteitä.
Minun oli jatkettava tutkimusta, joten tein laboratorion kotiini.
Onnistuit huijaamaan minua.
Taisin keksiä, miten voin hallita 828:n poikkeamaa-
- miten eristää sen, tuhota sen tai jopa toisintaa sen.
Nyt majuri tietää sen kaiken.
Suomennos: Eeva Heikkonen www.sdimedia.com